CELEX: 62018CA0047
Language: lv
Date: 2019-09-18 00:00:00
Title: Lieta C-47/18: Tiesas (pirmā palāta) 2019. gada 18. septembra spriedums (Oberlandesgericht Wien – (Austrija) lūgums sniegt prejudiciālu nolēmumu) – Skarb Pánstwa Rzeczpospolitej Polskiej – Generalny Dyrektor Dróg Krajowych i Autostrad/Stephan Riel Alpine Bau GmbH maksātnespējas procesa administratora statusā (Lūgums sniegt prejudiciālu nolēmumu – Regula (ES) Nr. 1215/2012 – Jurisdikcija civillietās un komerclietās – Piemērošanas joma – 1. panta 2. punkta b) apakšpunkts – Maksātnespēja, mierizlīgumi un citas tamlīdzīgas procedūras – Izslēgšana – Prasība, kas vērsta uz prasījuma pastāvēšanas konstatēšanu, lai to reģistrētu maksātnespējas procesā – Regulas (EK) Nr. 1346/2000 piemērošana – 41. pants – Paziņojuma par prasījumu saturs – Galvenā un sekundārā maksātnespējas procedūra – Lis pendens un saistītas prasības – Regulas Nr. 1215/2012 29. panta 1. punkta piemērošana pēc analoģijas – Nepieļaujamība)

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/9
            
         
      Tiesas (pirmā palāta) 2019. gada 18. septembra spriedums (Oberlandesgericht Wien – (Austrija) lūgums sniegt prejudiciālu nolēmumu) – Skarb Pánstwa Rzeczpospolitej Polskiej – Generalny Dyrektor Dróg Krajowych i Autostrad/Stephan Riel Alpine Bau GmbH maksātnespējas procesa administratora statusā
      (Lieta C-47/18) (1)
      
      (Lūgums sniegt prejudiciālu nolēmumu - Regula (ES) Nr. 1215/2012 - Jurisdikcija civillietās un komerclietās - Piemērošanas joma - 1. panta 2. punkta b) apakšpunkts - Maksātnespēja, mierizlīgumi un citas tamlīdzīgas procedūras - Izslēgšana - Prasība, kas vērsta uz prasījuma pastāvēšanas konstatēšanu, lai to reģistrētu maksātnespējas procesā - Regulas (EK) Nr. 1346/2000 piemērošana - 41. pants - Paziņojuma par prasījumu saturs - Galvenā un sekundārā maksātnespējas procedūra - Lis pendens un saistītas prasības - Regulas Nr. 1215/2012 29. panta 1. punkta piemērošana pēc analoģijas - Nepieļaujamība)
      (2019/C 399/09)
      Tiesvedības valoda – vācu
      
         Iesniedzējtiesa
      
      
         Oberlandesgericht Wien
      
      
         Pamatlietas puses
      
      
         Prasītāja: Skarb Pánstwa Rzeczpospolitej Polskiej – Generalny Dyrektor Dróg Krajowych i Autostrad
      
      
         Atbildētājs: Stephan Riel Alpine Bau GmbH maksātnespējas procesa administratora statusā
      
         Rezolutīvā daļa
      
      
                  1)
               
               
                  Padomes Regulas (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās 1. panta 2. punkta b) apakšpunkts ir jāinterpretē tādējādi, ka prasība atzīt prasījumu pastāvēšanu, lai tos reģistrētu maksātnespējas procedūrā, kāda ir pamatlietā, ir izslēgta no šīs regulas piemērošanas jomas.
               
            
                  2)
               
               
                  Regulas Nr. 1215/2012 29. panta 1. punkts ir jāinterpretē tādējādi, ka tas nav piemērojams, pat ne pēc analoģijas, tādai prasībai, kāda tiek aplūkota pamatlietā, kas ir izslēgta no šīs regulas piemērošanas jomas, bet ietilpst Regulas Nr. 1346/2000 piemērošanas jomā.
               
            
                  3)
               
               
                  Padomes Regulas (EK) Nr. 1346/2000 (2000. gada 29. maijs) par maksātnespējas procedūrām 41. pants ir jāinterpretē tādējādi, ka kreditors var maksātnespējas procedūrā iesniegt prasījumu, formāli nenorādot tā rašanās datumu, ja tās dalībvalsts tiesību aktos, kuras teritorijā ir uzsākta šī procedūra, nav paredzēts pienākums norādīt šo datumu un ja to bez grūtībām var izsecināt no šajā 41. pantā norādītajiem pamatojuma dokumentiem, un tas ir jānovērtē kompetentajai iestādei, kas nodarbojas ar prasījumu pārbaudi.
               
            
         (1)  OV C 142, 23.4.2018.